text: Monistrol obrirà la seva festa major amb l'exposició "Cultura i tradició" – Castellvilarenc.info
  by Laura Novo Martínez 14/07/2021 18/07/2021
  "Cultura i tradició" és l'exposició organitzada per l'Associació Cultural de Grallers de Monistrol de Montserrat, que emmarca diverses mostres de músiques i tradicions de la vila monistrolenca. L'exposició oberta durant els dies de festa major i situada al local de l'Art i Esplai, hi col·laboren: l'escola Sant Pere, el Fedac Monistrol, l'Art i Esplai, els Tronats, l'Esbart Dansaire, els bastoners de Castellbell i el Vilar i altres entitats culturals.
  L'ESCLAT DE FESTA MAJOR
  Enguany la festa major de Monistrol, es veurà iniciada amb una trobada de diverses entitats de cultura. Nans, gegantons, tabalers, balladors, cantaires, seran els protagonistes enguany de donar tret a l'esclat de l'acte festiu.
  L'acte emmarcat dins la celebració de l'Engrallat 2021, s'iniciarà a les 18:30 a la plaça del Bobo amb l'inauguració de l'exposició "Cultura i tradició".
  Tot seguit a les 19:00 h es donarà tret a una petita cercavila fins a la plaça de la Font Gran, on es realitzarà una mostra de les diverses entitats participants i la tirada d'una traca per donar tret a la Festa Major el pròxim 22 i fins al 26 de juliol.